સુપ્રીમે રાકેશ અસ્થાનાના વકીલ પૂર્વ અટોર્ની જનરલ મુકુલ રોહતગીને સવાલ કર્યો કે, શા માટે તમે મોડા પડ્યા છો. તમે બસ ચૂકી ગયા. તમારી પીટીશન અમારી સમક્ષ આવી નથી. સુપ્રીમ કોર્ટના ચીફ જસ્ટિસ રંજન ગોગોઈની બેન્ચ દ્વારા આજે સવારે સીબીઆઈ ડાયરેક્ટર આલોક વર્માની પીટીશન પર સુનાવણી હાથ ધરાઈ હતી. સરકારે 24મી ઓક્ટોબરને બુધવારે રાત્રે 2.30 કલાકે સીબીઆઈના બન્ને ટોચના અધિકારીઓને લાંચના કેસ બદલ રજા પર ઉતરવા આદેશ કરતો પરિપત્ર કર્યો હતો. સીબીઆી ડાયરેક્ટર આલોક વર્માએ એ જ દિવસે સીનિયર વકીલ ફલી નરિમાન મારફતે કેન્દ્રના નિર્ણયને પડકારતી અરજી સુપ્રીમમાં કરી હતી. જ્યારે અસ્થાનાના વકીલ એવા પૂર્વ એટોર્ની જનરલ મુકુલ રોહતગીએ શુક્રવારે સવારે અરજી કરી હતી.